CELEX: 31986R0375
Language: el
Date: 1986-02-17 00:00:00
Title: Κανονισμός (ΕΟΚ) αριθ. 375/86 του Συμβουλίου της 17ης Φεβρουαρίου 1986 για την τροποποίηση, λόγω της προσχώρησης της Ισπανίας και της Πορτογαλίας, του κανονισμού (ΕΟΚ) αριθ. 3761/83 για την εφαρμογή του συστήματος πιστοποιητικών καταγωγής που προβλέπεται στο πλαίσιο της διεθνούς συμφωνίας του 1983 για τον καφέ, όταν ισχύουν οι ποσοστώσεις

Avis juridique important

|

31986R0375

Κανονισμός (ΕΟΚ) αριθ. 375/86 του Συμβουλίου της 17ης Φεβρουαρίου 1986 για την τροποποίηση, λόγω της προσχώρησης της Ισπανίας και της Πορτογαλίας, του κανονισμού (ΕΟΚ) αριθ. 3761/83 για την εφαρμογή του συστήματος πιστοποιητικών καταγωγής που προβλέπεται στο πλαίσιο της διεθνούς συμφωνίας του 1983 για τον καφέ, όταν ισχύουν οι ποσοστώσεις  

Επίσημη Εφημερίδα αριθ. L 044 της 21/02/1986 σ. 0004 - 0005

***** ΚΑΝΟΝΙΣΜΟΣ (ΕΟΚ) αριθ. 375/86 ΤΟΥ ΣΥΜΒΟΥΛΙΟΥ  της 17ης Φεβρουαρίου 1986  για την τροποποίηση, λόγω της προσχώρησης της Ισπανίας και της Πορτογαλίας, του κανονισμού (ΕΟΚ) αριθ. 3761/83 για την εφαρμογή του συστήματος πιστοποιητικών καταγωγής που προβλέπεται στο πλαίσιο της διεθνούς συμφωνίας του 1983 για τον καφέ, όταν ισχύουν οι ποσοστώσεις  ΤΟ ΣΥΜΒΟΥΛΙΟ ΤΩΝ ΕΥΡΩΠΑΪΚΩΝ ΚΟΙΝΟΤΗΤΩΝ,  Έχοντας υπόψη:  τη συνθήκη για την ίδρυση της Ευρωπαϊκής Οικονομικής Κοινότητας, και ιδίως το άρθρο 113,  την πράξη προσχώρησης της Ισπανίας και της Πορτογαλίας, και ιδίως το άρθρο 396,  τον κανονισμό (ΕΟΚ) αριθ. 288/82 του Συμβουλίου της 5ης Φεβρουαρίου 1982 περί του κοινού καθεστώτος εισαγωγών (1), και ιδίως το άρθρο 16 παράγραφος 1 στοιχείο β),  την πρόταση της Επιτροπής,  Εκτιμώντας:  ότι το άρθρο 45 της διεθνούς συμφωνίας του 1983 για τον καφέ προβλέπει ότι κάθε μέλος της συμφωνίας περιορίζει τις ετήσιες εισαγωγές του σε καφέ ο οποίος προέρχεται από χώρες μη μέλη της συμφωνίας, εφόσον ισχύει η ποσόστωση, ώστε να αποτραπεί η αύξηση των εισαγωγών των χωρών μη μελών της συμφωνίας εις βάρος των χωρών μελών που είναι εξαγωγείς·  ότι οι ετήσιοι περιορισμοί, που ορίστηκαν από το Συμβούλιο του Διεθνούς Οργανισμού Καφέ, δημοσιεύονται, όσον αφορά τα κράτη μέλη της Κοινότητας, στο παράρτημα 7 του κανονισμού (ΕΟΚ) αριθ. 3761/83 (2)· ότι, λόγω της προσχώρησης της Ισπανίας και της Πορτογαλίας, ενδείκνυται να προσαρμοστεί το παράρτημα 7 του κανονισμού αυτού, προκειμένου να ληφθούν υπόψη οι περιορισμοί που ορίστηκαν από το Συμβούλιο του Διεθνούς Οργανισμού Καφέ, κατά την τεσσαρακοστή τέταρτη σύνοδό του, και που αφορούν και την Ισπανία και την Πορτογαλία,  ΕΞΕΔΩΣΕ ΤΟΝ ΠΑΡΟΝΤΑ ΚΑΝΟΝΙΣΜΟ:  Άρθρο 1  Το παράρτημα 7 του κανονισμού (ΕΟΚ) αριθ. 3761/83 αντικαθίσταται από το εμπεριεχόμενο στο παράρτημα του παρόντος κανονισμού.  Άρθρο 2  1. Ο παρών κανονισμός αρχίζει να ισχύει την επόμενη ημέρα της δημοσίευσής του στην Επίσημη Εφημερίδα των Ευρωπαϊκών Κοινοτήτων.  2. Ο παρών κανονισμός εφαρμόζεται από την 1η Οκτωβρίου 1985.  Πάντως, όσον αφορά την Ισπανία και την Πορτογαλία, εφαρμόζεται από 1ης Ιανουαρίου 1986· οι ποσότητες που έχουν τεθεί σε ελεύθερη κυκλοφορία κατά τη χρονική περίοδο από 1ης Οκτωβρίου έως 31 Δεκεμβρίου 1985 θα καταλογιστούν στα ετήσια όρια που καθορίζονται στο παράρτημα.  Ο παρών κανονισμός είναι δεσμευτικός ως προς όλα τα μέρη του και ισχύει άμεσα σε κάθε κράτος μέλος.  Λουξεμβούργο, 17 Φεβρουαρίου 1986.  Για το Συμβούλιο  Ο Πρόεδρος  H. van den BROEK  (1) ΕΕ αριθ. L 35 της 9. 2. 1982, σ. 1.  (2) ΕΕ αριθ. L 379 της 31. 12. 1983, σ. 1.  ΠΑΡΑΡΤΗΜΑ  «ΠΑΡΑΡΤΗΜΑ 7  ΟΡΙΑ ΤΩΝ ΕΤΗΣΙΩΝ ΕΙΣΑΓΩΓΩΝ ΚΑΦΕ ΠΡΟΕΛΕΥΣΕΩΣ ΧΩΡΩΝ ΜΗ ΜΕΛΩΝ, ΠΟΥ ΕΦΑΡΜΟΖΟΝΤΑΙ ΣΤΑ ΚΡΑΤΗ ΜΕΛΗ ΤΗΣ ΕΥΡΩΠΑΪΚΗΣ ΟΙΚΟΝΟΜΙΚΗΣ ΚΟΙΝΟΤΗΤΑΣ  (σε σάκους των 60 κιλών)  1.2 //  //  // Κράτος μέλος εισαγωγής   // Ετήσιο όριο   //  //  // ΕΟΚ   // 170 198   // Βέλγιο/Λουξεμβούργο   // 23 023   // Δανία   // 16 593   // Ισπανία   // 49 687   // Γαλλία   // 8 954   // Ελλάδα   // 1 611   // Ιρλανδία   // 744  // Ιταλία   // 39 489   // Ολλανδία   // 11 617  // Πορτογαλία   // 9 891   // Ομοσπονδιακή Δημοκρατία της Γερμανίας   // 4 884   // Ηνωμένο Βασίλειο   // 3 705»   //  //